

S. J. T.

Ivo Sanader trenutno je u pritvoru zagrebačkog suda - čeka ishod odluke Vrhovnog suda na nepravomoćne presude: u trajanju od 10 godina za slučaj “Ina Mol”, te presudu u slučaju “Fimi-Media” na devet godina. Tu je i suđenje za “Planinsku”, “HEP - Dioki”...Njegovi branitelji su u više prilika istaknuli da nije pokleknuo duhom, redovito čita, piše bilješke i priprema obranu. Doduše, naveli su kako se trenutno ne može adekvatno braniti jer su mu blokirana sva sredstva, i ona koja je stekao prije odlaska uz politiku, kao i ona akumulirana tijekom dvaju premijerskih mandata.Tako ne može plaćati nova i skupa vještva i prilagati dokaze, dok odvjetnišvo ima neograničene resurse u dokazivanju njegove krivnje.Uz Ivu Sanadera u zagrebačkom Remetincu borave i osobe koje, sukladno sudskim odlukama, imaju status istražnog zatvorenika, zatvorenika, prekršajnog kažnjenika i osobe u prekršajnom zadržavanju.Istražne zatvorenike, među koje se ubraja i bivši premijer, mogu posjećivati sve osobe koje imaju odobrenje istražnog suca ili predsjednika Sudskog vijeća, a dozvoljeno je najmanje šest posjeta mjesečno. Ivo Sanader također može primati i novac.Istražnim zatvorenicima i osobama u prekršajnom zadržavanju omogućava se primanje paketa težine do pet kilograma dva puta mjesečno, a ako bude pravomoćno osuđen, tada će Sanader moći primati pakete težine do pet kilograma jednom mjesečno i u dane blagdana.Što rodbina i prijatelji mogu slati Sanaderu? Paketi smiju sadržavati odjeću - osim kožnih jakni i drugih odjevnih predmeta izrađenih od kože, obuću, remen za hlače, vunene rukavice i kape bez šilta; posteljinu, šarenu (ne bijelu da se ne pomiješa sa zatvorskom posteljinom), jednu deku za pokrivanje, četkicu za zube, PVC češalj za kosu, jednokratne aparate za brijanje, noktaricu bez nožića, kemijsku olovku, tri komada neispisanih poštanskih kuverti s poštanskim markama, papirnate fascikle, jednu bilježnicu s mekim koricama, dvije knjige po kojima nije ništa pisano ili crtano, najviše tri obiteljske fotografije, dnevni ili tjedni tisak u količini od najviše tri komada.Ivo Sanader u trajanju do dva sata na dan s drugim zatvorenicima održava i redovito čiste prostorije u kojima borave.Istražnim zatvorenicima se osiguravaju najmanje tri obroka dnevno kalorične vrijednosti od najmanje 3000 kcal dnevno, a sastav i hranidbenu vrijednost hrane nadzire liječnik. Zatvorenik ima pravo na vjeroispovijedanje koristeći vlastitu vjersku literaturu i stvari za religijsku uporabu, a te stvari se mogu oduzeti ako se zloporabe. Zatvorenik ima pravo kontaktirati s vjerskim službenikom svoje vjerske zajednice.Zatvoreniku se, ako on to želi, omogućuje rad u skladu s njegovim zdravstvenim stanjem u kaznionici ili izvan kaznionice. Zatvoreniku, kojem je izrečena kazna zatvora do jedne godine, može se odobriti nastavak rada kod poslodavca ili nastavak obavljanja vlastite djelatnosti.Za rad zatvorenik ostvaruje naknadu, koja se obračunava i isplaćuje jedan put mjesečno, na početku mjeseca za protekli mjesec. Naknada za rad stavlja se na polog novca zatvorenika, time što se 30% naknade odvaja kao obvezna ušteđevina, koja se isplaćuje nakon izdržane kazne, a preostalim dijelom zatvorenik slobodno raspolaže.